Mandela-foto is ŉ vervalsingDie oorspronklike AFP-foto van oud-president Nelson Mandela by die ANC-konferensie in Julie 1991 Die foto wat versprei word verskyn onderaan die berig. Die foto van oud-president Nelson Mandela wat op sosiale media versprei is wat geblyk het of dit ŉ foto is van waar hy by die Uniegebou in Pretoria in staatsie lê, is ŉ vervalsing. Andrew Beatty, Agence France-Presse (AFP) se nuusredakteur in Suid-Afrika, het bevestig dat die foto tydens ŉ ANC-konferensie in Julie 1991 geneem is. Mandela het met sy oë toe gestaan toe die foto geneem is. Die Twitter-gebruiker @nQOW_bee het die foto Woensdagaand net voor middernag opgelaai. Die woorde “Hy rus nou” is by die foto geskryf. Talle Twitter-gebruikers het aangevoer die foto is ŉ vervalsing of is met ŉ fotomanipulasieprogram gedoen. Klik hier om meer te lees. Die foto wat op sosiale media versprei is.